**6. sz. előterjesztés**

**Minősített szótöbbség**

**Előterjesztés Fácánkert Község Önkormányzata Képviselő-testületének 2022. január 18-i ülése VI. napirendi pontjához**

**Döntés Fácánkert Község Önkormányzat Szervezeti és Működési Szabályzatáról szóló 5/2003 (IX.1.) önkormányzati rendelet módosításáról**

**Előadó:**  Ezerné dr. Huber Éva jegyző

**Tisztelt Képviselő-testület!**

Fácánkert Község Önkormányzata Képviselő-testületének 5/2003. (IX.1.) önkormányzati rendelete (továbbiakban: SZMSZ) tartalmazza az önkormányzat szervezetének és működésének általános szabályait.

A Tolna Megyei Kormányhivatal Hatósági Főosztály Törvényességi Felügyeleti Osztálya a TOB/22/793-1/2021 számon 2021. december 30. napján érkezett feljegyzésében a Fácánkert Község Önkormányzat Szervezeti és Működési Szabályzatáról szóló 5/2003 önkormányzati rendeletével kapcsolatosan az előterjesztés mellékletében olvasható törvényességi megállapításokat tette.

A feljegyzésben foglaltaknak megfelelően a Magyarország helyi önkormányzatairól szóló 2011. évi CLXXXIX törvény (a továbbiakban Mötv.) 44. §-ának való megfelelés érdekében az SZMSZ 7. § (1) és (3) bekezdésének módosítása szükséges.

A feljegyzés alapján a rendeletmódosítást 2022. január 31. napjáig javasolt elvégezni.

A jogalkotásról szóló 2010. évi CXXX. törvény (továbbiakban: Jat.) 17.§.-a kötelezővé teszi jogszabály előzetes hatásvizsgálatát. Mellékelt rendelet-tervezetre vonatkozó előzetes hatásvizsgálat:

a) Társadalmi, gazdasági, költségvetési hatása: A rendelet-tervezet elfogadása többletkiadással nem jár.

b) Környezeti és egészségi következményei: Nem releváns.

c) Adminisztratív terheket befolyásoló hatása: Nincs.

d) A jogszabály megalkotásának szükségessége, a jogalkotás elmaradásának várható következményei: A rendelet-módosítás a törvényességi megfelelés feltétele.

e) A jogszabály alkalmazásához szükséges személyi, szervezeti, tárgyi és pénzügyi feltételek: A jogszabály megalkotásához szükséges ezen feltételek rendelkezésre állnak.

A fentiek alapján kérem a Tisztelt Képviselő-testületet az előterjesztés mellékletében lévő rendelet-módosítás tervezetét jóváhagyni, a módosító rendeletet meghozni.

**Fácánkert, 2022. január 6.**

**Ezerné dr. Huber Éva**

**jegyző**

**Az előterjesztést készítette:** Tóth Adrienn titkársági ügyintéző

**A napirendhez meghívottak köre:** -